পাশের ঘরেই অনুসন্ধানরত তরুণ অফিসার দৌঁড়ে এসে, দেখে এক কিশোরী দরজায় দাঁড়িয়ে কাঁদছে। বিস্তারিত জিজ্ঞাসাবাদ করে উপস্থিত গ্রামবাসীর সামনেই নিশ্চিত হয় যে, গায়ে হাত দেয়া ছাড়া বেশী কিছু ঘটেনি। তবে তার অনুমতি ছাড়াই, টহল দলের ওই সদস্য অন্ধকারে নিয়ম বহির্ভূতভাবে ঐ ঘরে ঢুকেছে বলে সকলের সামনেই তার বিরুদ্ধে যথাযথ শাস্তিমূলক ব্যবস্থা গ্রহণের প্রতিশ্রুতি দিয়ে ঐ গ্রাম ত্যাগ করে। তরুণ সেনাকর্মকর্তা নিজের ক্যাম্পে ফেরার পথে, গ্রামপ্রধানকে ডেকে ঘটনার বিস্তারিত জানিয়ে দেয় নিজে থেকেই। উদ্দেশ্য সকলেই যাতে প্রকৃত ঘটনা জানতে পারে।